title: Regulamentul de punere în aplicare (UE) nr. 354/2013 al Comisiei din 18 aprilie 2013 privind modificări ale produselor biocide autorizate în conformitate cu Regulamentul (UE) nr. 528/2012 al Parlamentului European și al Consiliului  Text cu relevanță pentru SEE

text:
               19.4.2013

               RO

               Jurnalul Oficial al Uniunii Europene

               L 109/4

         REGULAMENTUL DE PUNERE ÎN APLICARE (UE) NR. 354/2013 AL COMISIEI
   din 18 aprilie 2013
   privind modificări ale produselor biocide autorizate în conformitate cu Regulamentul (UE) nr. 528/2012 al Parlamentului European și al Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   Având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 51,
   întrucât:

               (1)

               În vederea asigurării unei abordări armonizate, este oportun să se adopte dispoziții referitoare la modificările produselor biocide în ceea ce privește toate informațiile prezentate în legătură cu cererea inițială de autorizare sau de înregistrare a produselor biocide și a familiilor de produse biocide autorizate sau înregistrate în conformitate cu Directiva 98/8/CE a Parlamentului European și a Consiliului din 16 februarie 1998 privind comercializarea produselor biocide (2) și cu Regulamentul (UE) nr. 528/2012.

               (2)

               Propunerile de modificare a produselor biocide ar trebui clasificate în diferite categorii, ținând cont de măsura în care ele impun o reevaluare a riscului pentru sănătatea oamenilor ori a animalelor sau pentru mediu și a eficacității produsului biocid sau a familiei de produse biocide. Este oportună stabilirea criteriilor care trebuie utilizate la clasificarea modificării unui produs într-una dintre categoriile menționate la articolul 50 alineatul (3) din Regulamentul (UE) nr. 528/2012.

               (3)

               Pentru a îmbunătăți previzibilitatea, Agenția Europeană pentru Produse Chimice (denumită în continuare „agenția”) ar trebui să emită avize cu privire la clasificarea modificărilor de produse. De asemenea, agenția ar trebui să emită orientări privind detaliile diferitelor categorii de modificări. Aceste orientări ar trebui să fie actualizate în mod regulat, în lumina progreselor științifice și tehnice.

               (4)

               Este necesar să se clarifice procedura care va conduce la o decizie a Comisiei în conformitate cu articolul 50 alineatul (2) primul paragraf din Regulamentul (UE) nr. 528/2012 și, după caz, cu articolul 44 alineatul (5) din același regulament.

               (5)

               Pentru a reduce numărul total de cereri posibile și pentru a permite statelor membre, agenției și Comisiei să se concentreze asupra acelor modificări care au un impact real asupra proprietăților produselor biocide, ar trebui introdus un sistem anual de raportare a anumitor modificări de natură administrativă. Aceste modificări nu ar trebui să necesite vreun acord prealabil și ar trebui să fie notificate în termen de douăsprezece luni de la punerea în aplicare. În același timp însă, alte tipuri de modificări de natură administrativă, a căror raportare imediată și examinare prealabilă sunt necesare pentru supravegherea continuă a produsului biocid în cauză, nu ar trebui să facă obiectul sistemului anual de raportare.

               (6)

               Fiecare modificare ar trebui să facă obiectul unei prezentări separate. Cu toate acestea, în anumite cazuri ar trebui să se permită gruparea modificărilor, pentru a facilita examinarea acestora și pentru a reduce costul administrativ.

               (7)

               Ar trebui introduse dispoziții privind rolul grupului de coordonare instituit în conformitate cu Regulamentul (UE) nr. 528/2012, pentru a spori cooperarea dintre statele membre și a permite soluționarea dezacordurilor referitoare la evaluarea anumitor modificări.

               (8)

               Prezentul regulament ar trebui să precizeze cazurile în care titularului autorizației i se permite să pună în aplicare o anumită modificare, ținând cont de faptul că aceste precizări sunt esențiale pentru agenții economici.

               (9)

               Măsurile prevăzute de prezentul regulament sunt conforme cu avizul Comitetului permanent pentru produse biocide,

         ADOPTĂ PREZENTUL REGULAMENT:
   CAPITOLUL I

      DISPOZIȚII GENERALE

   Articolul 1
   Obiect
   Prezentul regulament stabilește dispoziții privind modificările produselor biocide, solicitate în conformitate cu articolul 50 alineatul (2) din Regulamentul (UE) nr. 528/2012 în ceea ce privește toate informațiile prezentate în legătură cu cererea inițială de autorizare a produselor biocide sau a familiilor de produse biocide în conformitate cu Directiva 98/8/CE și cu Regulamentul (UE) nr. 528/2012 (denumite în continuare „modificări ale produselor”).
   Articolul 2
   Clasificarea modificărilor produselor
   (1)   Modificările produselor sunt clasificate conform criteriilor stabilite în anexa la prezentul regulament. Anumite categorii de modificări sunt enumerate în tabelele din anexă.
   (2)   Deținătorul unei autorizații poate solicita agenției să furnizeze un aviz, în conformitate cu criteriile stipulate în anexa la prezentul regulament, cu privire la clasificarea unei modificări neincluse într-unul dintre tabelele din anexa respectivă.
   Avizul trebuie emis în termen de 45 de zile de la primirea cererii și plata taxei menționate la articolul 80 alineatul (1) litera (a) din Regulamentul (UE) nr. 528/2012.
   Agenția publică avizul, după eliminarea tuturor informațiilor confidențiale de natură comercială.
   Articolul 3
   Orientări privind clasificarea
   (1)   După consultarea statelor membre, a Comisiei și a părților interesate, agenția elaborează orientări privind detaliile diferitelor categorii de modificări ale produselor.
   (2)   Orientările respective trebuie actualizate în mod regulat, ținându-se cont de avizele emise în conformitate cu articolul 2 alineatul (2), de contribuțiile statelor membre și de progresul științific și tehnic.
   Articolul 4
   Gruparea modificărilor
   (1)   Atunci când se solicită mai multe modificări ale produselor trebuie depusă o notificare sau o cerere separată pentru fiecare modificare solicitată.
   (2)   Prin derogare de la alineatul (1) se aplică următoarele dispoziții:

               (a)

               o notificare unică poate acoperi o serie de propuneri de modificări administrative care afectează diferite produse în același mod;

               (b)

               o notificare unică poate acoperi o serie de propuneri de modificări administrative care afectează același produs;

               (c)

               o cerere unică poate acoperi una sau mai multe propuneri de modificare a aceluiași produs, în următoarele situații:

                           1.

                           una dintre modificările propuse în cadrul grupului constituie o modificare majoră a produsului; toate celelalte modificări propuse în cadrul grupului sunt o consecință directă a respectivei modificări;

                           2.

                           una dintre modificările propuse în cadrul grupului constituie o modificare minoră; toate celelalte modificări propuse în cadrul grupului sunt o consecință directă a respectivei modificări;

                           3.

                           toate modificările din cadrul grupului constituie o consecință directă a unei noi clasificări a substanței (substanțelor) active sau ale substanței (substanțelor) inactive conținute de produs sau a produsului însuși.

                           4.

                           toate modificările din cadrul grupului constituie o consecință directă a unei condiții specifice a autorizației;

               (d)

               o cerere unică poate acoperi una sau mai multe propuneri de modificare, dacă fie statul membru care evaluează cererea în conformitate cu articolul 7 alineatul (4) sau cu articolul 8 alineatul (4) fie, în cazul modificării unei autorizații a Uniunii, agenția confirmă faptul că tratarea respectivelor modificări în cadrul aceleiași proceduri este fezabilă.

         Cererile unice menționate la literele (c) și (d) de la primul paragraf se depun fie în conformitate cu articolul 7 sau articolul 12, atunci când cel puțin una dintre modificările propuse constituie o modificare minoră a produsului și când niciuna dintre modificările propuse nu constituie o modificare majoră a produsului, fie în conformitate cu articolul 8 sau articolul 13, atunci când cel puțin una dintre modificările propuse constituie o modificare majoră a produsului.
   Articolul 5
   Cerințe privind informațiile
   O cerere depusă în conformitate cu articolul 50 alineatul (2) din Regulamentul (UE) nr. 528/2012 conține următoarele elemente:

               1.

               formularul de cerere corespunzător preluat din Registrul produselor biocide, care trebuie să fie completat și să conțină:

                           (a)

                           o listă a tuturor autorizațiilor vizate de modificarea sau modificările propuse;

                           (b)

                           o listă indicând toate statele membre în care este autorizat produsul și sunt solicitate modificările (denumite în continuare „statele membre vizate”);

                           (c)

                           în cazul produselor autorizate prin autorizație națională, statul membru care a evaluat cererea inițială de autorizare a produsului biocid sau, dacă modificările nu sunt solicitate în statul membru respectiv, statul membru care a fost ales de solicitant, împreună cu confirmarea scrisă a faptului că respectivul stat membru este de acord cu calitatea de stat membru de referință (denumit în continuare „statul membru de referință”);

                           (d)

                           pentru modificări majore ale produselor autorizate printr-o autorizație a Uniunii, statul membru care a evaluat cererea inițială de autorizare a produsului biocid sau, în cazul în care modificările nu sunt solicitate în acest stat membru, statul membru ales de solicitant, împreună cu confirmarea scrisă a faptului că statul membru respectiv este de acord să evalueze aplicarea modificării;

                           (e)

                           după caz, un proiect de rezumat revizuit al caracteristicilor produsului biocid, redactat, în funcție de situație, în:

                                       1.

                                       limba sau limbile oficiale ale tuturor statelor membre în cauză, pentru produsele autorizate prin autorizație națională;

                                       2.

                                       una dintre limbile oficiale ale Uniunii care, în caz de modificări majore, trebuie să fie o limbă acceptată de statul membru menționat la punctul (c) la momentul depunerii cererii, pentru produsele autorizate printr-o autorizație a Uniunii;

               2.

               o descriere a tuturor modificărilor solicitate;

               3.

               atunci când o modificare dă naștere sau reprezintă o consecință a altor modificări ale clauzelor aceleiași autorizații, o descriere a raportului existent între aceste modificări;

               4.

               toate documentele justificative pertinente pentru a demonstra că modificarea propusă nu va afecta în mod negativ concluziile trase anterior în legătură cu respectarea condițiilor stabilite la articolele 19 și 25 din Regulamentul (UE) nr. 528/2012.

               5.

               după caz, avizul emis de agenție în conformitate cu articolul 3 din prezentul regulament.

         CAPITOLUL II

      MODIFICĂRI ALE PRODUSELOR AUTORIZATE DE STATELE MEMBRE

   Articolul 6
   Procedura de notificare în cazul modificărilor administrative ale produselor
   (1)   Titularul autorizației sau reprezentantul acestuia prezintă simultan tuturor statelor membre vizate o notificare în conformitate cu articolul 5 și achită, în fiecare dintre statele membre respective, taxa aplicabilă în conformitate cu articolul 80 alineatul (2) din Regulamentul (UE) nr. 528/2012.
   (2)   Fără a aduce atingere celui de al doilea paragraf, notificarea trebuie prezentată în termen de douăsprezece luni de la punerea în aplicare a modificării.
   În cazul unei modificări menționate în titlul 1 secțiunea 1 din anexa la prezentul regulament, notificarea trebuie prezentată înainte de punerea în aplicare a modificării.
   (3)   În termen de 30 de zile de la primirea notificării, dacă unul dintre statele membre vizate nu este de acord cu modificarea sau dacă taxa aferentă nu a fost plătită, statul membru respectiv aduce la cunoștința titularului autorizației sau a reprezentantului acestuia, precum și a celorlalte state membre vizate faptul că modificarea este respinsă și motivele care au stat la baza respingerii.
   Dacă, în termen de 30 de zile de la primirea notificării, un stat membru vizat nu și-a exprimat dezacordul, se consideră că statul membru respectiv a acceptat modificarea.
   (4)   Fiecare dintre statele membre vizate care nu au respins modificarea în conformitate cu alineatul (3) modifică, după caz, autorizația produsului biocid în conformitate cu modificarea convenită.
   Articolul 7
   Procedura în cazul modificărilor minore ale produselor
   (1)   Titularul autorizației sau reprezentantul acestuia prezintă simultan tuturor statelor membre vizate o cerere în conformitate cu articolul 5.
   (2)   Fiecare stat membru vizat informează solicitantul în legătură cu taxa de achitat în conformitate cu articolul 80 alineatul (2) din Regulamentul (UE) nr. 528/2012. În cazul în care solicitantul nu achită taxa în termen de 30 de zile, statul membru vizat respinge cererea și aduce acest lucru la cunoștința solicitantului și a celorlalte state membre vizate. După încasarea taxei, statul membru vizat acceptă cererea și aduce acest lucru la cunoștința solicitantului, indicând data acceptării.
   (3)   Statul membru de referință validează cererea în termen de 30 de zile de la data acceptării sale dacă aceasta respectă cerințele stabilite la articolul 5 și aduce acest lucru la cunoștința solicitantului și a celorlalte state membre vizate.
   În contextul validării menționate la primul paragraf, statul membru de referință nu face o evaluare a calității sau a caracterului adecvat al datelor sau al justificărilor prezentate.
   Atunci când statul membru de referință consideră că cererea este incompletă, el îl informează pe solicitant cu privire la informațiile suplimentare necesare pentru ca cererea să fie completă și stabilește un termen rezonabil de prezentare a respectivelor informații. Acest termen nu poate depăși în mod normal 45 de zile.
   Dacă informațiile suplimentare prezentate sunt suficiente pentru respectarea cerințelor prevăzute la articolul 5, statul membru de referință validează cererea în termen de 30 de zile de la primirea informațiilor suplimentare.
   Dacă solicitantul nu prezintă informațiile cerute în termenul stabilit, statul membru de referință respinge cererea și aduce acest lucru la cunoștința solicitantului și a celorlalte state membre vizate.
   (4)   În termen de 90 de zile de la validarea unei cereri, statul membru de referință evaluează cererea, elaborează un proiect de raport de evaluare și transmite statelor membre vizate și solicitantului raportul de evaluare însoțit, după caz, de rezumatul revizuit al caracteristicilor produsului biocid.
   (5)   În cazul în care reiese că sunt necesare informații suplimentare pentru efectuarea evaluării, statul membru de referință invită solicitantul să furnizeze respectivele informații într-un anumit termen. Termenul menționat la alineatul (4) se suspendă de la data formulării cererii, până la data primirii informațiilor. Termenul acordat solicitantului nu trebuie să depășească 45 de zile în total, cu excepția cazului în care acest lucru este justificat de natura datelor solicitate sau de circumstanțe excepționale.
   Dacă solicitantul nu prezintă informațiile cerute în termenul stabilit, statul membru de referință respinge cererea și aduce acest lucru la cunoștința solicitantului și a celorlalte state membre vizate.
   (6)   Dacă în termen de 45 de zile de la data primirii raportului de evaluare și, după caz, a rezumatului revizuit al caracteristicilor produsului biocid, statele membre vizate nu își exprimă dezacordul în conformitate cu articolul 10, se consideră că statele membre respective au acceptat concluziile raportului de evaluare și, după caz, rezumatul revizuit al caracteristicilor produsului biocid.
   (7)   În termen de 30 de zile de la ajungerea la un acord, statul membru de referință aduce acest lucru la cunoștința solicitantului și publică acordul în Registrul produselor biocide menționat la articolul 71 din Regulamentul (UE) nr. 528/2012. Statul membru de referință și fiecare dintre statele membre vizate modifică, după caz, autorizațiile produsului biocid, în conformitate cu modificarea convenită.
   Articolul 8
   Procedura în cazul modificărilor majore ale produselor
   (1)   Titularul autorizației sau reprezentantul acestuia prezintă simultan tuturor statelor membre vizate o cerere în conformitate cu articolul 5.
   (2)   Fiecare stat membru vizat informează solicitantul în legătură cu taxa de achitat în conformitate cu articolul 80 alineatul (2) din Regulamentul (UE) nr. 528/2012. În cazul în care solicitantul nu achită taxa în termen de 30 de zile, statul membru vizat respinge cererea și aduce acest lucru la cunoștința solicitantului și a celorlalte state membre vizate. După încasarea taxei, statul membru vizat acceptă cererea și aduce acest lucru la cunoștința solicitantului, indicând data acceptării.
   (3)   Dacă cererea respectă cerințele stabilite la articolul 5, statul membru de referință o validează în termen de 30 de zile de la data acceptării și aduce acest lucru la cunoștința solicitantului și a celorlalte state membre vizate.
   În contextul validării menționate la primul paragraf, statul membru de referință nu face o evaluare a calității sau a caracterului adecvat al datelor sau al justificărilor prezentate.
   Dacă statul membru de referință consideră că cererea este incompletă, acesta îl informează pe solicitant cu privire la informațiile suplimentare necesare pentru validarea respectivei cereri și stabilește un termen rezonabil pentru prezentarea informațiilor în cauză. Acest termen nu poate depăși în mod normal 90 de zile.
   Dacă informațiile suplimentare prezentate sunt suficiente pentru respectarea cerințelor prevăzute la articolul 5, statul membru de referință validează cererea în termen de 30 de zile de la primirea informațiilor suplimentare.
   Dacă solicitantul nu prezintă informațiile cerute în termenul stabilit, statul membru de referință respinge cererea și aduce acest lucru la cunoștința solicitantului și a celorlalte state membre vizate.
   (4)   În termen de 180 de zile de la validarea unei cereri, statul membru de referință evaluează cererea, elaborează un proiect de raport de evaluare și transmite statelor membre vizate și solicitantului raportul de evaluare însoțit, după caz, de rezumatul revizuit al caracteristicilor produsului biocid.
   (5)   În cazul în care reiese că sunt necesare informații suplimentare pentru efectuarea evaluării, statul membru de referință invită solicitantul să furnizeze respectivele informații într-un anumit termen. Termenul menționat la alineatul (4) se suspendă de la data formulării cererii, până la data primirii informațiilor. Termenul acordat solicitantului nu trebuie să depășească 90 de zile în total, cu excepția cazului în care acest lucru este justificat de natura datelor solicitate sau de circumstanțe excepționale.
   Dacă solicitantul nu prezintă informațiile cerute în termenul stabilit, statul membru de referință respinge cererea și aduce acest lucru la cunoștința solicitantului și a celorlalte state membre vizate.
   (6)   În cazul în care, în termen de 90 de zile de la data primirii raportului de evaluare și, după caz, a rezumatului revizuit al caracteristicilor produsului biocid, statele membre vizate nu își exprimă dezacordul în conformitate cu articolul 10, se consideră că statele membre respective au acceptat concluziile raportului de evaluare și, după caz, rezumatul revizuit al caracteristicilor produsului biocid.
   (7)   În termen de 30 de zile de la ajungerea la un acord, statele membre de referință aduc acest lucru la cunoștința solicitantului, iar statele membre de referință și fiecare dintre statele membre vizate modifică, după caz, autorizațiile produsului biocid în conformitate cu modificările convenite.
   Articolul 9
   Produse biocide autorizate conform articolului 26 din Regulamentul (UE) nr. 528/2012
   (1)   În cazul în care autorizația a fost acordată în conformitate cu dispozițiile articolului 26 din Regulamentul (UE) nr. 528/2012, titularul autorizației sau reprezentantul acestuia notifică fiecărui stat membru pe teritoriul căruia este pus la dispoziție produsul biocid notificările sau cererile adresate statului membru de referință în conformitate cu articolele 6, 7 și 8 din prezentul regulament.
   (2)   Dacă un stat membru de referință a acceptat un rezumat revizuit al caracteristicilor produsului biocid, titularul autorizației sau reprezentantul acestuia prezintă rezumatul revizuit fiecărui stat membru pe teritoriul căruia este pus la dispoziție produsul biocid, în limba sau limbile oficiale ale statului membru respectiv.
   Articolul 9a
   Procedura în cazul unor modificări acceptate deja de alte state membre
   (1)   Dacă o modificare administrativă a fost deja acceptată de unul sau mai multe state membre, iar titularul autorizației dorește să obțină aceeași modificare într-un alt stat membru vizat, titularul autorizației sau reprezentantul acestuia prezintă acestui alt stat membru vizat o notificare, în conformitate cu dispozițiile articolului 6 alineatul (1).
   (2)   Dacă o modificare minoră sau majoră a fost deja acceptată de unul sau mai multe state membre, iar titularul autorizației dorește să obțină aceeași modificare minoră sau majoră într-un alt stat membru vizat, titularul autorizației sau reprezentantul acestuia prezintă acestui alt stat membru vizat o notificare în conformitate cu dispozițiile articolului 5.
   (3)   Statul membru vizat comunică solicitantului taxa de achitat în conformitate cu articolul 80 alineatul (2) din Regulamentul (UE) nr. 528/2012. În cazul în care solicitantul nu achită taxa în termen de 30 de zile, statul membru vizat respinge cererea și aduce acest lucru la cunoștința solicitantului și a celorlalte state membre vizate. După încasarea taxei, statul membru vizat acceptă cererea și aduce acest lucru la cunoștința solicitantului, indicând data acceptării.
   (4)   Dacă în termen de 45 de zile, în cazul unei modificări minore sau în termen de 90 de zile, în cazul unei modificări majore, de la data acceptării, statul membru vizat nu își exprimă dezacordul în conformitate cu articolul 10, se consideră că acesta a acceptat concluziile raportului de evaluare și, după caz, rezumatul revizuit al caracteristicilor produsului biocid.
   (5)   În termen de 30 de zile de la data acceptării menționate la alineatul (4), statul membru vizat aduce la cunoștința solicitantului faptul că modificarea a fost acceptată și modifică, după caz, autorizația produsului biocid în conformitate cu modificarea acceptată.
   Articolul 10
   Grup de coordonare, arbitraj și derogarea de la recunoașterea reciprocă
   (1)   Un stat membru vizat poate propune refuzarea acordării autorizației sau modificarea clauzelor și condițiilor autorizației în conformitate cu articolul 37 din Regulamentul (UE) nr. 528/2012.
   (2)   În ceea ce privește alte aspecte decât cele menționate la alineatul (1), dacă statele membre vizate nu ajung la un acord în ceea ce privește concluziile raportului de evaluare sau, după caz, rezumatele revizuite ale caracteristicilor produsului biocid în conformitate cu articolul 7 alineatul (6) sau cu articolul 8 alineatul (6), ori dacă un stat membru vizat și-a exprimat dezacordul în conformitate cu articolul 6 alineatul (3), statul membru de referință sesizează chestiunea grupului de coordonare menționat la articolul 35 din Regulamentul (UE) nr. 528/2012.
   Atunci când un stat membru vizat este în dezacord cu statul membru de referință, statul membru vizat furnizează tuturor statelor membre vizate și solicitantului o declarație detaliată a motivelor care stau la baza poziției sale.
   (3)   Articolele 35 și 36 din Regulamentul (UE) nr. 528/2012 se aplică instanțelor de dezacord menționate la alineatul (2).
   CAPITOLUL III

      MODIFICĂRI ALE PRODUSELOR AUTORIZATE DE COMISIE

   Articolul 11
   Procedura de notificare în cazul modificărilor administrative ale produselor
   (1)   Titularul autorizației sau reprezentantul acestuia prezintă agenției o notificare în conformitate cu articolul 5 și achită taxa menționată la articolul 80 alineatul (1) litera (a) din Regulamentul (UE) nr. 528/2012.
   (2)   Fără a aduce atingere celui de-al doilea paragraf, notificarea respectivă trebuie prezentată în termen de douăsprezece luni de la punerea în aplicare a modificării.
   În cazul unei modificări menționate în titlul 1 secțiunea 1 din anexa la prezentul regulament, notificarea trebuie prezentată înainte de punerea în aplicare a modificării.
   (3)   În termen de 30 de zile de la primirea notificării și sub rezerva achitării taxei aferente, agenția redactează și înaintează Comisiei un aviz cu privire la modificarea propusă.
   (4)   Dacă în termen de 30 de zile de la primirea notificării, taxa aferentă nu a fost achitată, agenția respinge cererea și aduce acest lucru la cunoștința solicitantului.
   Împotriva deciziilor luate de agenție în temeiul prezentului alineat poate fi depusă o contestație în conformitate cu articolul 77 din Regulamentul (UE) nr. 528/2012.
   (5)   Agenția informează solicitantul în legătură cu avizul său și îi cere acestuia, după caz, să prezinte un proiect de rezumat revizuit al caracteristicilor produsului biocid, redactat în toate limbile oficiale ale Uniunii.
   (6)   În termen de 30 de zile de la prezentarea avizului său către Comisie, agenția îi transmite acesteia, după caz, rezumatul revizuit al caracteristicilor produsului biocid, în toate limbile oficiale ale Uniunii, în conformitate cu articolul 22 alineatul (2) din Regulamentul (UE) nr. 528/2012.
   Articolul 12
   Procedura în cazul modificărilor minore ale produselor
   (1)   Titularul autorizației sau reprezentantul acestuia prezintă agenției o cerere în conformitate cu articolul 5.
   (2)   Agenția informează solicitantul cu privire la taxa de achitat în conformitate cu articolul 80 alineatul (1) litera (a) din Regulamentul (UE) nr. 528/2012 și respinge cererea în cazul în care solicitantul nu achită taxa în termen de 30 de zile. Agenția aduce acest lucru la cunoștința solicitantului.
   După încasarea taxei, agenția acceptă cererea și aduce acest lucru la cunoștința solicitantului.
   Împotriva deciziilor luate de agenție în temeiul prezentului alineat poate fi depusă o contestație în conformitate cu articolul 77 din Regulamentul (UE) nr. 528/2012.
   (3)   Dacă cererea respectă cerințele stabilite la articolul 5, agenția o validează în termen de 30 de zile de la data acceptării sale.
   În contextul validării menționate la primul paragraf, agenția nu face o evaluare a calității sau a caracterului adecvat al datelor sau al justificărilor prezentate.
   În cazul în care agenția consideră că cererea este incompletă, aceasta îl informează pe solicitant cu privire la informațiile suplimentare necesare pentru ca respectiva cerere să fie completă și stabilește un termen rezonabil de prezentare a respectivelor informații. Acest termen nu poate depăși în mod normal 45 de zile.
   Dacă informațiile suplimentare prezentate sunt suficiente pentru respectarea cerințelor prevăzute la articolul 5, agenția validează cererea în termen de 30 de zile de la primirea informațiilor suplimentare.
   În cazul în care solicitantul nu prezintă informațiile cerute în termenul stabilit, agenția respinge cererea și aduce acest lucru la cunoștința solicitantului. În astfel de cazuri, o parte din valoarea taxei plătite în conformitate cu alineatul (2) este rambursată.
   Împotriva deciziilor luate de agenție în temeiul prezentului alineat poate fi depusă o contestație în conformitate cu articolul 77 din Regulamentul (UE) nr. 528/2012.
   (4)   În termen de 90 de zile de la acceptarea valabilității unei cereri, agenția redactează și înaintează Comisiei un aviz privind modificarea propusă. În cazul unui aviz favorabil, agenția precizează dacă modificarea propusă impune modificarea autorizației.
   Agenția informează solicitantul în legătură cu avizul său și publică acest aviz în Registrul produselor biocide menționat la articolul 71 din Regulamentul (UE) nr. 528/2012, cerându-i, după caz, solicitantului să prezinte un proiect de rezumat revizuit al caracteristicilor produsului biocid, redactat în toate limbile oficiale ale Uniunii.
   (5)   În cazul în care reiese că sunt necesare informații suplimentare pentru efectuarea evaluării, agenția invită solicitantul să furnizeze respectivele informații într-un anumit termen. Termenul menționat la alineatul (4) se suspendă de la data formulării cererii, până la data primirii informațiilor. Termenul acordat solicitantului nu trebuie să depășească 45 de zile în total, cu excepția cazului în care acest lucru este justificat de natura datelor solicitate sau de circumstanțe excepționale.
   (6)   În termen de 30 de zile de la prezentarea avizului său către Comisie, agenția îi transmite acesteia, după caz, rezumatul revizuit al caracteristicilor produsului biocid, în toate limbile oficiale ale Uniunii, în conformitate cu articolul 22 alineatul (2) din Regulamentul (UE) nr. 528/2012.
   Articolul 13
   Procedura în cazul modificărilor majore ale produselor
   (1)   Titularul autorizației sau reprezentantul acestuia prezintă agenției o cerere în conformitate cu articolul 5.
   (2)   Agenția informează solicitantul cu privire la taxa de achitat în conformitate cu articolul 80 alineatul (1) litera (a) din Regulamentul (UE) nr. 528/2012 și respinge cererea în cazul în care solicitantul nu achită taxa în termen de 30 de zile. Agenția comunică acest lucru solicitantului și autorității competente a statului membru, menționate la articolul 5 alineatul (1) litera (d) din Regulamentul (UE) nr. 528/2012 (denumită în continuare „autoritatea competentă responsabilă de evaluare”).
   După încasarea taxei, agenția acceptă cererea și aduce acest lucru la cunoștința solicitantului și a autorității competente responsabile de evaluare.
   Împotriva deciziilor luate de agenție în temeiul prezentului alineat poate fi depusă o contestație în conformitate cu articolul 77 din Regulamentul (UE) nr. 528/2012.
   (3)   Dacă cererea respectă cerințele prevăzute la articolul 5, agenția o validează în termen de 30 de zile de la data acceptării.
   În cadrul validării menționate la primul paragraf, autoritatea competentă responsabilă de evaluare nu realizează o evaluare a calității sau a pertinenței datelor depuse sau a justificărilor prezentate.
   În termen de 15 de zile de la data acceptării unei cereri de către agenție, autoritatea competentă responsabilă de evaluare îl informează pe solicitant cu privire la taxa de achitat în conformitate cu articolul 80 alineatul (2) din Regulamentul (UE) nr. 528/2012 și respinge cererea în cazul în care solicitantul nu achită respectiva taxă în termen de 30 de zile.
   (4)   În cazul în care autoritatea competentă responsabilă de evaluare consideră că cererea este incompletă, ea îl informează pe solicitant cu privire la informațiile suplimentare necesare pentru ca respectiva cerere să fie completă și stabilește un termen rezonabil de prezentare a respectivelor informații. Acest termen nu poate depăși în mod normal 90 de zile.
   Dacă informațiile suplimentare prezentate sunt suficiente pentru respectarea cerințelor prevăzute la articolul 5, autoritatea competentă responsabilă de evaluare validează cererea în termen de 30 de zile de la primirea informațiilor suplimentare.
   În cazul în care solicitantul nu prezintă informațiile solicitate în termenul stabilit, autoritatea competentă responsabilă de evaluare respinge cererea și informează solicitantul și agenția în consecință. În astfel de cazuri, o parte din valoarea taxei plătite în conformitate cu alineatul (2) este rambursată.
   (5)   În termen de 180 de zile de la validarea unei cereri, autoritatea competentă responsabilă de evaluare evaluează cererea și transmite agenției un raport de evaluare însoțit de concluziile evaluării sale și, după caz, de un proiect de rezumat revizuit al caracteristicilor produsului.
   Înainte de transmiterea concluziilor sale către Agenție, autoritatea competentă responsabilă de evaluare acordă solicitantului posibilitatea de a prezenta în scris, în termen de 30 de zile, observații privind concluziile evaluării. Autoritatea competentă responsabilă de evaluare ține cont de aceste observații în mod corespunzător atunci când elaborează evaluarea sa finală.
   (6)   În cazul în care reiese că sunt necesare informații suplimentare pentru realizarea evaluării, autoritatea competentă responsabilă de evaluare invită solicitantul să furnizeze respectivele informații într-un anumit termen și informează agenția în consecință. Termenul menționat la alineatul (5) se suspendă de la data formulării cererii, până la data primirii informațiilor. Termenul acordat solicitantului nu trebuie să depășească 90 de zile în total, cu excepția cazului în care acest lucru este justificat de natura datelor solicitate sau de circumstanțe excepționale.
   (7)   În termen de 90 de zile de la primirea concluziilor evaluării, agenția pregătește și prezintă Comisiei un aviz referitor la propunerea de modificare. În cazul unui aviz favorabil, agenția precizează dacă modificarea propusă impune modificarea autorizației.
   Agenția informează solicitantul în legătură cu avizul său și îi cere acestuia, după caz, să prezinte un proiect de rezumat revizuit al caracteristicilor produsului biocid, în toate limbile oficiale ale Uniunii.
   (8)   În termen de 30 de zile de la prezentarea avizului său către Comisie, agenția îi transmite acesteia, după caz, proiectul de rezumat revizuit al caracteristicilor produsului biocid, în toate limbile oficiale ale Uniunii, în conformitate cu articolul 22 alineatul (2) din Regulamentul (UE) nr. 528/2012.
   CAPITOLUL IV

      PUNEREA ÎN APLICARE A MODIFICĂRILOR

   Articolul 14
   Modificări administrative ale produselor
   (1)   Modificările administrative menționate în titlul 1 secțiunea 2 din anexă pot fi puse în aplicare în orice moment, înaintea încheierii procedurilor stipulate la articolele 6 și 11.
   Modificările administrative menționate în titlul 1 secțiunea 2 din anexă pot fi puse în aplicare cel mai devreme la data la care statul membru sau, în cazul modificărilor unui produs autorizat prin autorizația Uniunii, Comisia acceptă explicit modificarea, ori la 45 de zile de la primirea notificării prezentate în conformitate cu articolele 6 și 11, fiind reținută data cea mai apropiată.
   (2)   Dacă una dintre modificările menționate la alineatul (1) este respinsă, titularul autorizației încetează să aplice respectiva modificare în termen de 30 de zile de la notificarea deciziei de către statele membre în cauză sau de către Comisie, în cazul modificării unui produs autorizat printr-o autorizație a Uniunii.
   Articolul 15
   Modificări minore
   (1)   Sub rezerva unui aviz favorabil din partea agenției, modificările minore ale unui produs autorizat printr-o autorizație a Uniunii pot fi puse în aplicare în orice moment după publicarea avizului agenției în Registrul produselor biocide în conformitate cu articolul 12 alineatul (4).
   (2)   Dacă propunerea de modificare minoră a produsului este respinsă de Comisie în conformitate cu articolul 50 alineatul (2) din Regulamentul (UE) nr. 528/2012, titularul autorizației încetează să aplice modificarea propusă în termen de 30 de zile de la notificarea deciziei Comisiei.
   (3)   Modificările minore ale unui produs autorizat de statele membre pot fi puse în aplicare oricând după ce statul membru de referință a publicat acordul în Registrul produselor biocide în conformitate cu articolul 7 alineatul (7).
   Articolul 16
   Modificări majore
   Modificările majore pot fi puse în aplicare doar după ce statele membre vizate sau, în cazul modificărilor aduse unui produs autorizat printr-o autorizație a Uniunii, Comisia au acceptat modificarea și, după caz, au modificat decizia de acordare a autorizației prin decizia menționată la articolul 50 alineatul (2) din Regulamentul (UE) nr. 528/2012.
   CAPITOLUL V

      DISPOZIȚII FINALE

   Articolul 17
   Monitorizarea continuă a punerii în aplicare a modificărilor
   La cererea unui stat membru, a Comisiei sau a agenției și în scopul monitorizării produselor biocide introduse pe piață, titularii autorizațiilor furnizează autorității solicitante fără întârziere orice informații referitoare la punerea în aplicare a unei modificări date.
   Articolul 18
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 septembrie 2013.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 aprilie 2013.

            Pentru Comisie

            Președintele

         José Manuel BARROSO

      (1)  JO L 167, 27.6.2012, p. 1.

      (2)  JO L 123, 24.4.1998, p. 1.

      ANEXĂ

         CLASIFICAREA MODIFICĂRILOR PRODUSELOR

      TITLUL 1

         Modificări administrative ale produselor

      Modificarea administrativă a unui produs reprezintă o modificare în urma căreia este de așteptat ca orice modificare a autorizației existente să fie doar de natură administrativă, în sensul articolului 3 alineatul (1) litera (aa) din Regulamentul (UE) nr. 528/2012.

         SECȚIUNEA 1

            Modificări administrative ale produselor necesitând o notificare prealabilă înaintea punerii în aplicare

      Modificarea administrativă a unui produs care necesită notificare prealabilă înaintea punerii în aplicare reprezintă o modificare administrativă a cărei cunoaștere este importantă în scop de control și executare. Printre aceste modificări se numără și cele din tabelul următor, dar numai dacă sunt îndeplinite condițiile specificate în acesta:

                     Denumirea produsului biocid

                  1.

                  Modificări ale denumirii produsului biocid, atunci când nu există niciun risc de confuzie cu denumirile altor produse biocide.

                  2.

                  Adăugarea unei denumiri pentru produsul biocid, atunci când nu există niciun risc de confuzie cu denumirile altor produse biocide.

                     Titularul autorizației

                  3.

                  Transferarea autorizației către un alt titular stabilit în Spațiul Economic European (SEE).

                  4.

                  Modificarea numelui sau a adresei titularului autorizației, acesta rămânând în SEE.

                     Producătorul (producătorii) substanței (substanțelor) active

                  5.

                  Adăugarea unui producător al substanței active sau modificări legate de identitatea producătorului sau de locul ori procesul de fabricație, atunci când echivalența tehnică dintre substanțele fabricate de cei doi producători, locurile sau procesele de fabricație a fost stabilită de agenție în conformitate cu articolul 54 din Regulamentul (UE) nr. 528/2012, iar producătorul sau importatorul este inclus pe listă în conformitate cu articolul 95 alineatul (2) din Regulamentul (UE) nr. 528/2012.

                     Familia de produse biocide

                  6.

                  Autorizarea ca familie de produse biocide a unui anumit număr de produse autorizate care corespund specificațiilor unei formulări-cadru stabilite în conformitate cu Directiva 98/8/CE, conform acelorași clauze și condiții.

         SECȚIUNEA 2

            Modificări administrative ale produselor care pot fi notificate ulterior punerii în aplicare

      Modificarea administrativă a unui produs care poate fi notificată ulterior punerii în aplicare este o modificare administrativă a cărei cunoaștere nu este importantă în scop de control și executare. Printre aceste modificări se numără și cele din tabelul următor, dar numai dacă sunt îndeplinite condițiile specificate în acesta:

                     Titularul autorizației

                  1.

                  Modificări ale unor date administrative ale titularului autorizației, altele decât numele și adresa.

                     Preparatorul (preparatorii) produsului biocid

                  2.

                  Modificarea numelui sau a datelor administrative ale preparatorului produsului biocid ori a locului de preparare a acestuia, atunci când compoziția produsului biocid și procesul de preparare rămân neschimbate.

                  3.

                  Eliminarea unui loc de preparare sau a unui preparator al produsului biocid.

                  4.

                  Adăugarea unui preparator al produsului biocid, atunci când compoziția produsului biocid și procesul de preparare rămân neschimbate.

                     Producătorul (producătorii) substanței (substanțelor) active

                  5.

                  Modificarea numelui sau a datelor administrative ale unui producător de substanțe active, atunci când locul și procesul de producție rămân neschimbate, iar producătorul continuă să fie inclus pe listă în conformitate cu articolul 95 alineatul (2) din Regulamentul (UE) nr. 528/2012.

                  6.

                  Eliminarea unui producător sau a unui loc de producție a substanței active.

                     Condiții de utilizare

                  7.

                  Instrucțiuni de utilizare mai precise, atunci când se modifică doar textul, nu și conținutul acestora.

                  8.

                  Eliminarea unei anumite caracteristici a produsului, cum ar fi un organism specific vizat sau o utilizare specifică.

                  9.

                  Eliminarea unei categorii de utilizatori.

                  10.

                  Adăugarea, înlocuirea sau modificarea unui dispozitiv de dozare sau de administrare, nerelevantă în ceea ce privește evaluarea riscului și care nu este considerată o măsură de atenuare a riscurilor.

                     Clasificare și etichetare

                  11.

                  Modificări ale clasificării și etichetării, atunci când modificarea se limitează la ceea ce este necesar pentru respectarea cerințelor nou aplicabile ale Regulamentului (CE) nr. 1272/2008 al Parlamentului European și al Consiliului (1).

            TITLUL 2

         Modificări minore ale produselor

      Modificarea minoră a unui produs reprezintă o modificare în urma căreia este de așteptat ca orice modificare a autorizației existente să fie una minoră în sensul articolului 3 alineatul (1) litera (ab) din Regulamentul (UE) nr. 528/2012, deoarece se poate estima că modificarea produsului nu va afecta concluzia referitoare la îndeplinirea condițiilor prevăzute la articolele 19 și 25 din regulamentul respectiv. Printre aceste modificări se numără și cele din tabelul următor, dar numai dacă sunt îndeplinite condițiile specificate în acesta:

                     Compoziție

                  1.

                  Mărirea sau reducerea cantității, adăugarea, eliminarea sau înlocuirea unei substanțe inactive încorporată în mod intenționat în produs, atunci când:

                              —

                              substanța inactivă adăugată sau a cărei cantitate a fost mărită nu este o substanță care prezintă motive de îngrijorare;

                              —

                              eliminarea sau reducerea cantității substanței inactive nu conduce la o mărire a cantității unei substanțe active sau a unei substanțe care prezintă motive de îngrijorare;

                              —

                              se estimează că proprietățile fizico-chimice și perioada de conservare a produsului vor rămâne neschimbate;

                              —

                              se estimează că profilul de risc și de eficacitate va rămâne neschimbat;

                              —

                              nu se estimează că va fi necesară o nouă evaluare cantitativă a riscului.

                  2.

                  Mărirea sau reducerea cantității, adăugarea, eliminarea sau înlocuirea unei substanțe inactive încorporate în mod intenționat într-o familie de produse biocide în afara gamei autorizate, atunci când:

                              —

                              substanța inactivă adăugată sau a cărei cantitate a fost mărită nu este o substanță care prezintă motive de îngrijorare;

                              —

                              eliminarea sau reducerea cantității substanței inactive nu conduce la o mărire a cantității unei substanțe active sau a unei substanțe care prezintă motive de îngrijorare;

                              —

                              proprietățile fizico-chimice și perioada de conservare ale produselor din familia de produse biocide rămân neschimbate;

                              —

                              se estimează că profilul de risc și de eficacitate va rămâne neschimbat.

                              —

                              nu se estimează că va fi necesară o nouă evaluare cantitativă a riscului.

                     Condiții de utilizare

                  3.

                  Modificări ale instrucțiunilor de utilizare, în cazul în care ele nu afectează în mod negativ expunerea.

                  4.

                  Adăugarea, înlocuirea sau modificarea unui dispozitiv de dozare sau de administrare, relevantă în ceea ce privește evaluarea riscului și care este considerată o măsură de atenuare a riscurilor, atunci când:

                              —

                              noul dispozitiv dozează cu acuratețe produsul biocid în cauză, în conformitate cu condițiile de utilizare aprobate;

                              —

                              noul dispozitiv este compatibil cu produsul biocid;

                              —

                              se estimează că modificarea nu va afecta expunerea în mod negativ.

                     Durată de conservare și condiții de depozitare

                  5.

                  Modificarea duratei de conservare.

                  6.

                  Modificarea condițiilor de depozitare.

                     Dimensiunea ambalajului

                  7.

                  Modificarea gamei de dimensiuni a ambalajului, atunci când:

                              —

                              noua gamă este în concordanță cu dozajul și cu instrucțiunile de utilizare aprobate în rezumatul caracteristicilor produsului biocid;

                              —

                              nu există nicio modificare a categoriei de utilizatori;

                              —

                              se aplică aceleași măsuri de atenuare a riscurilor.

            TITLUL 3

         Modificări majore ale produselor

      Modificarea majoră a unui produs reprezintă o modificare în urma căreia se estimează că orice modificare a autorizației existente va fi una majoră, în sensul articolului 3 alineatul (1) litera (ac) din Regulamentul (UE) nr. 528/2012, deoarece este de așteptat ca modificarea produsului să afecteze concluziile referitoare la îndeplinirea condițiilor prevăzute la articolele 19 și 25 din același regulament.

         (1)  JO L 353, 31.12.2008, p. 1.


title: Regulamentul de punere în aplicare (UE) 2017/1581 al Comisiei din 18 septembrie 2017 de stabilire a coeficientului de alocare care urmează să fie aplicat cantităților care fac obiectul cererilor de licențe de import depuse în perioada 1-7 septembrie 2017 în cadrul contingentelor tarifare deschise prin Regulamentul (CE) nr. 1385/2007 în sectorul cărnii de pasăre

text:
               19.9.2017

               RO

               Jurnalul Oficial al Uniunii Europene

               L 239/30

         REGULAMENTUL DE PUNERE ÎN APLICARE (UE) 2017/1581 AL COMISIEI
   din 18 septembrie 2017
   de stabilire a coeficientului de alocare care urmează să fie aplicat cantităților care fac obiectul cererilor de licențe de import depuse în perioada 1-7 septembrie 2017 în cadrul contingentelor tarifare deschise prin Regulamentul (CE) nr. 1385/2007 în sectorul cărnii de pasăre
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 188 alineatele (1) și (3),
   întrucât:

               (1)

               Regulamentul (CE) nr. 1385/2007 al Comisiei (2) a deschis contingente tarifare anuale pentru importul de produse din sectorul cărnii de pasăre.

               (2)

               Cantitățile care fac obiectul cererilor de licențe de import depuse în perioada 1-7 septembrie 2017 pentru subperioada 1 octombrie-31 decembrie 2017 sunt, pentru anumite contingente, mai mari decât cantitățile disponibile. Prin urmare, este oportun să se stabilească în ce măsură se pot elibera licențele de import, stabilindu-se coeficientul de alocare care urmează să fie aplicat cantităților solicitate, calculat în conformitate cu articolul 7 alineatul (2) din Regulamentul (CE) nr. 1301/2006 al Comisiei (3).

               (3)

               Pentru a se garanta eficacitatea măsurii, este necesar ca prezentul regulament să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Cantităților care fac obiectul cererilor de licențe de import depuse în temeiul Regulamentului (CE) nr. 1385/2007 pentru subperioada 1 octombrie-31 decembrie 2017 li se aplică coeficientul de alocare care figurează în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 septembrie 2017.

            Pentru Comisie,

            Pentru Președinte,

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 347, 20.12.2013, p. 671.

      (2)  Regulamentul (CE) nr. 1385/2007 al Comisiei din 26 noiembrie 2007 de stabilire a normelor de aplicare a Regulamentului (CE) nr. 774/94 al Consiliului în ceea ce privește deschiderea și modul de gestionare a anumitor contingente tarifare comunitare în sectorul cărnii de pasăre (JO L 309, 27.11.2007, p. 47).

      (3)  Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (JO L 238, 1.9.2006, p. 13).

      ANEXĂ

                  Număr de ordine

                  Coeficient de alocare – cereri depuse pentru subperioada 1 octombrie-31 decembrie 2017
                  (în %)

                  09.4410

                  0,122017

                  09.4411

                  0,147890

                  09.4412

                  0,124570

                  09.4420

                  0,138450

                  09.4421

                  —

                  09.4422

                  0,138449


title: Regulamentul de punere în aplicare (UE) 2015/1390 al Comisiei din 13 august 2015 de modificare pentru a 233-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu rețeaua Al-Qaida

text:
               14.8.2015

               RO

               Jurnalul Oficial al Uniunii Europene

               L 215/6

         REGULAMENTUL DE PUNERE ÎN APLICARE (UE) 2015/1390 AL COMISIEI
   din 13 august 2015
   de modificare pentru a 233-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu rețeaua Al-Qaida
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități asociate cu rețeaua Al-Qaida (1), în special articolul 7 alineatul (1) litera (a) și alineatul (5),
   întrucât:

               (1)

               Anexa I la Regulamentul (CE) nr. 881/2002 conține lista persoanelor, grupurilor și entităților cărora li se aplică înghețarea fondurilor și a resurselor economice în temeiul regulamentului respectiv.

               (2)

               Între 22 mai 2015 și 15 iunie 2015, prin intermediul a patru decizii adoptate la 22 mai 2015, 15 iunie 2015, 26 iunie 2015 și, respectiv, 10 iulie 2015, Comitetul pentru sancțiuni al Consiliului de Securitate al Organizației Națiunilor Unite (CSONU) a decis să modifice șase mențiuni de pe lista persoanelor fizice cărora ar trebui să li se aplice înghețarea fondurilor și a resurselor economice și cinci entități de pe lista respectivă. La 6 august 2015, Comitetul pentru sancțiuni a hotărât să adauge pe listă o entitate.

               (3)

               Prin urmare, anexa I la Regulamentul (CE) nr. 881/2002 ar trebui actualizată în consecință.

               (4)

               Pentru a asigura eficacitatea măsurilor prevăzute în prezentul regulament, acesta ar trebui să intre în vigoare imediat,

         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 august 2015.

            Pentru Comisie,

            pentru președinte

            Șeful Serviciului Instrumente de Politică Externă

      (1)  JO L 139, 29.5.2002, p. 9.

      ANEXĂ
      Anexa I la Regulamentul (CE) nr. 881/2002 se modifică după cum urmează:

                  1.

                  La rubrica „Persoane fizice” se modifică următoarele mențiuni:

                              (a)

                              mențiunea „Aiman Muhammed Rabi Al-Zawahiri [alias (a) Ayman Al-Zawahari, (b) Ahmed Fuad Salim, (c) Al Zawahry Aiman Mohamed Rabi Abdel Muaz, (d) Al Zawahiri Ayman, (e) Abdul Qader Abdul Aziz Abdul Moez Al Doctor, (f) Al Zawahry Aiman Mohamed Rabi, (g) Al Zawahry Aiman Mohamed Rabie, (h) Al Zawahry Aiman Mohamed Robi, (i) Dhawahri Ayman, (j) Eddaouahiri Ayman, (k) Nur Al Deen Abu Mohammed, (l) Ayman Al Zawahari, (m) Ahman Fuad Salim, (n) Abu Fatma, (o) Abu Mohammed]. Titlu: (a) doctor, (b) Data nașterii: 19.6.1951. Locul nașterii: Giza, Egipt. Cetățenia: egipteană. Pașaport nr.: (a) 1084010 (pașaport egiptean), (b) 19820215. Alte informații: (a) fost lider operațional și militar al Jihadului Islamic Egiptean, în prezent colaborator apropiat al lui Osama ben Laden, (b) se bănuiește că locuiește în zona de frontieră Afganistan/Pakistan. Data desemnării menționată la articolul 2a alineatul (4) litera (b): 25.1.2001.” de la rubrica „Persoane fizice” se înlocuiește cu următoarea mențiune:
                              „Aiman Muhammed Rabi Al-Zawahiri [alias (a) Ayman Al-Zawahari, (b) Ahmed Fuad Salim, (c) Al Zawahry Aiman Mohamed Rabi Abdel Muaz, (d) Al Zawahiri Ayman, (e) Abdul Qader Abdul Aziz Abdul Moez Al Doctor, (f) Al Zawahry Aiman Mohamed Rabi, (g) Al Zawahry Aiman Mohamed Rabie, (h) Al Zawahry Aiman Mohamed Robi, (i) Dhawahri Ayman, (j) Eddaouahiri Ayman, (k) Nur Al Deen Abu Mohammed, (l) Ayman Al Zawahari, (m) Ahman Fuad Salim, (n) Abu Fatma, (o) Abu Mohammed]. (a) Titlu: doctor. (b) Data nașterii: 19.6.1951. Locul nașterii: Giza, Egipt. Cetățenia: egipteană. Pașaport nr.: (a) 1084010 (pașaport egiptean), (b) 19820215. Alte informații: (a) Lider al Al-Qaida, (b) fost lider operațional și militar al Jihadului Islamic Egiptean, fost colaborator apropiat al lui Osama ben Laden (decedat), (c) se bănuiește că locuiește în zona de frontieră dintre Afganistan și Pakistan. Data desemnării menționată la articolul 2a alineatul (4) litera (b): 25.1.2001.”;

                              (b)

                              mențiunea „Yasser Mohamed Ismail Abu Shaweesh (alias Yasser Mohamed Abou Shaweesh). Adresa: Germania. Data nașterii: 20.11.1973. Locul nașterii: Benghazi, Libia. Cetățenie: apatrid palestinian. Pașaport nr.: (a) 939254 (document de călătorie egiptean) (b) 0003213 (pașaport egiptean) (c) 981358 (pașaport egiptean) (d) C00071659 (substitut de pașaport, eliberat de Republica Federală Germania). Alte informații: (a) în prezent aflat în închisoare în Germania; (b) fratele său este Ismail Mohamed Ismail Abu Shaweesh. Data desemnării menționată la articolul 2a alineatul (4) litera (b): 6.12.2005.” de la rubrica „Persoane fizice” se înlocuiește cu următoarea mențiune:
                              „Yasser Mohamed Ismail Abu Shaweesh (alias Yasser Mohamed Abou Shaweesh). Adresă: Germania (în închisoare). Data nașterii: 20.11.1973. Locul nașterii: Benghazi, Libia. Cetățenie: apatrid palestinian. Pașaport nr.: (a) 939254 (document de călătorie egiptean) (b) 0003213 (pașaport egiptean) (c) 981358 (pașaport egiptean) (d) C00071659 (substitut de pașaport, eliberat de Republica Federală Germania). Alte informații: (a) Condamnat la 5 ani și 6 luni de închisoare în Germania la 6 decembrie 2007. Data desemnării menționată la articolul 2a alineatul (4) litera (b): 6.12.2005.”;

                              (c)

                              mențiunea „Nasir 'Abd-Al-Karim 'Abdullah Al-Wahishi [alias (a) Nasir al-Wahishi, (b) Abu Basir Nasir al-Wahishi, (c) Naser Abdel Karim al-Wahishi, (d) Nasir Abd al-Karim al-Wuhayshi, (e) Abu Basir Nasir Al-Wuhayshi, (f) Nasser Abdul- karim Abdullah al-Wouhichi, (g) Abu Baseer al-Wehaishi, (h) Abu Basir Nasser al-Wuhishi, (i) Abdul Kareem Abdullah Al-Woohaishi, (j) Nasser Abdelkarim Saleh Al Wahichi, (k) Abu Basir, (l) Abu Bashir]. Data nașterii: (a) 1.10.1976, (b) 8.10.1396 (calendarul Hijri). Locul nașterii: Yemen. Cetățenie: Yemenită. Pașaport nr.: 40483 (numărul pașaportului yemenit eliberat la 5.1.1997). Alte informații: A fost în închisoare în Yemen în perioada 2003-2006. Data desemnării menționată la articolul 2a alineatul (4) litera (b): 19.1.2010.” de la rubrica „Persoane fizice” se înlocuiește cu următoarea mențiune:
                              „Nasir 'Abd-Al-Karim 'Abdullah Al-Wahishi [alias (a) Nasir al-Wahishi, (b) Abu Basir Nasir al-Wahishi, (c) Naser Abdel Karim al-Wahishi, (d) Nasir Abd al-Karim al-Wuhayshi, (e) Abu Basir Nasir Al-Wuhayshi, (f) Nasser Abdul- karim Abdullah al-Wouhichi, (g) Abu Baseer al-Wehaishi, (h) Abu Basir Nasser al-Wuhishi, (i) Abdul Kareem Abdullah Al-Woohaishi, (j) Nasser Abdelkarim Saleh Al Wahichi, (k) Abu Basir, (l) Abu Bashir]. Data nașterii: (a) 1.10.1976, (b) 8.10.1396 (calendarul Hijri). Locul nașterii: Yemen. Cetățenie: Yemenită. Pașaport nr.: 40483 (numărul pașaportului yemenit eliberat la 5.1.1997). Alte informații: (a) Începând din 2007, lider al Al-Qaida din Yemen (AQY), (b) din ianuarie 2009, lider al Al-Qaida din Peninsula Arabică activ în Yemen și Arabia Saudită, (c) asociat cu conducerea superioară a Al-Qaida, (d) pretinde că a fost secretarul lui Osama Bin Laden (decedat) înainte de 2003. (e) Arestat în Iran și extrădat în Yemen în 2003, unde a evadat din închisoare în 2006 și rămâne urmărit din ianuarie 2010. Data desemnării menționată la articolul 2a alineatul (4) litera (b): 19.1.2010.”;

                              (d)

                              mențiunea „Ibrahim Hassan Tali Al-Asiri [alias (a) Ibrahim Hassan Tali Asiri, (b) Ibrahim Hasan Talea Aseeri, (c) Ibrahim Hassan al-Asiri, (d) Ibrahim Hasan Tali Asiri, (e) Ibrahim Hassan Tali Assiri, (f) Ibrahim Hasan Tali'A 'Asiri, (g) Ibrahim Hasan Tali al-'Asiri, (h) Ibrahim al-'Asiri, (i) Ibrahim Hassan Al Asiri, (j) Abu Saleh, (k) Abosslah, (l) Abu-Salaah)]. Adresă: Yemen. Data nașterii: (a) 19.4.1982, (b) 18.4.1982, (c) 24.6.1402 (calendarul Hijri). Locul nașterii: Riyadh, Arabia Saudită. Cetățenie: saudită. Pașaport nr.: F654645 (număr de pașaport saudit, eliberat la 30.4.2005, expirat la 7.3.2010, data eliberării în calendarul Hijri: 24.6.1426, data expirării în calendarul Hijri: 21.3.1431). Număr național de identificare: 1028745097 (număr național de identificare saudit). Alte informații: (a) agent operativ și principal producător de bombe al Al-Qaida din Peninsula Arabică; (b) în martie 2011, se presupune că se ascunde în Yemen; (c) căutat de autoritățile saudite; (d) INTERPOL a emis o notificare portocalie (dosar #2009/52/OS/CCC, #81) în numele acestuia; (e) asociat cu Nasir 'abd-al-Karim 'Abdullah Al-Wahishi, Said Ali al-Shihri, Qasim Yahya Mahdi al-Rimi și Anwar Nasser Abdulla Al-Aulaqi. Data desemnării menționată la articolul 2a alineatul (4) litera (b): 24.3.2011.” de la rubrica „Persoane fizice” se înlocuiește cu următoarea mențiune:
                              „Ibrahim Hassan Tali Al-Asiri [alias (a) Ibrahim Hassan Tali Asiri, (b) Ibrahim Hasan Talea Aseeri, (c) Ibrahim Hassan al-Asiri, (d) Ibrahim Hasan Tali Asiri, (e) Ibrahim Hassan Tali Assiri, (f) Ibrahim Hasan Tali'A 'Asiri, (g) Ibrahim Hasan Tali al-'Asiri, (h) Ibrahim al-'Asiri, (i) Ibrahim Hassan Al Asiri, (j) Abu Saleh, (k) Abosslah, (l) Abu-Salaah]. Adresă: Yemen. Data nașterii: (a) 19.4.1982, (b) 18.4.1982, (c) 24.6.1402 (calendarul Hijri). Locul nașterii: Riad, Arabia Saudită. Cetățenie: saudită. Pașaport nr.: F654645 (număr de pașaport saudit, eliberat la 30.4.2005, expirat la 7.3.2010, data eliberării în calendarul Hijri: 24.6.1426, data expirării în calendarul Hijri: 21.3.1431). Număr național de identificare: 1028745097 (număr național de identificare saudit). Alte informații: (a) agent operativ și principal producător de bombe al Al-Qaida din Peninsula Arabică; (b) din martie 2011, se presupune că se ascunde în Yemen; (c) căutat de autoritățile saudite; (e) asociat și cu Nasir 'abd-al-Karim 'Abdullah Al-Wahishi, Qasim Yahya Mahdi al-Rimi și Anwar Nasser Abdulla Al-Aulaqi. Data desemnării menționată la articolul 2a alineatul (4) litera (b): 24.3.2011.”;

                              (e)

                              mențiunea „Adil Muhammad Mahmud Abd Al-Khaliq [alias (a) Adel Mohamed Mahmoud Abdul Khaliq; (b) Adel Mohamed Mahmood Abdul Khaled]. Data nașterii: 2.3.1984. Locul nașterii: Bahrain. Cetățenie: cetățean al Regatului Bahrain. Pașaport nr.: 1632207 (pașaport emis de Bahrain). Data desemnării menționată la articolul 2a alineatul (4) litera (b): 10.10.2008.” de la rubrica „Persoane fizice” se înlocuiește cu următoarea mențiune:
                              „Adil Muhammad Mahmud Abd Al-Khaliq [alias (a) Adel Mohamed Mahmoud Abdul Khaliq; (b) Adel Mohamed Mahmood Abdul Khaled]. Data nașterii: 2.3.1984. Locul nașterii: Bahrain. Cetățenie: cetățean al Regatului Bahrain. Pașaport nr.: 1632207 (pașaport emis de Bahrain). Alte informații: (a) a acționat în numele Al-Qaida și al Grupului libian de luptă pentru Islam (Libyan Islamic Fighting Group – LIFG) și a oferit sprijinit financiar, material și logistic acestor organizații); (b) arestat în Emiratele Arabe Unite (EAU) în ianuarie 2007 sub acuzația de a fi membru al Al-Qaida și al LIFG; (c) ulterior condamnării sale în EAU, la sfârșitul anului 2007, a fost transferat în Bahrain la începutul anului 2008 pentru a-și ispăși restul pedepsei; (d) după eliberarea sa în 2008, a reluat activitățile de strângere de fonduri pentru Al-Qaida, cel puțin până în 2012; (e) de asemenea, a strâns fonduri pentru talibani. Data desemnării menționată la articolul 2a alineatul (4) litera (b): 10.10.2008.”;

                              (f)

                              mențiunea „Ibrahim Ali Abu Bakr Tantoush [alias (a) Abd al-Muhsin, (b) Ibrahim Ali Muhammad Abu Bakr, (c) Abdul Rahman, (d) Abu Anas, (e) Ibrahim Abubaker Tantouche, (f) Ibrahim Abubaker Tantoush, (g) Abd al-Muhsi, (h) Abd al- Rahman, (i) Al-Libi]. Adresă: Johannesburg, Africa de Sud. Data nașterii: 1966. Locul nașterii: al Aziziyya, Libia. Cetățenie: libiană. Pașaport nr.: 203037 (pașaport libian emis la Tripoli). Alte informații: (a) are legături cu Comitetul de susținere afgan (Afghan Support Committee – ASC), cu Renașterea Societății Patrimoniului Islamic (Revival of Islamic Heritage Society – RIHS) și cu Grupul libian de luptă pentru islam (Libyan Islamic Fighting Group – LIFG). Data desemnării menționată la articolul 2a alineatul (4) litera (b): 11.1.2002.” de la rubrica „Persoane fizice” se înlocuiește cu următoarea mențiune:
                              „Ibrahim Ali Abu Bakr Tantoush [alias (a) Abd al-Muhsin, (b) Ibrahim Ali Muhammad Abu Bakr, (c) Abdul Rahman, (d) Abu Anas, (e) Ibrahim Abubaker Tantouche, (f) Ibrahim Abubaker Tantoush, (g) Abd al-Muhsi, (h) Abd al- Rahman, (i) Abdel Ilah Sabri (identitate falsă legată de numărul de identificare sud-african fraudulos 6910275240086 legat de pașaportul sud-african cu numărul 434021161, ambele documente au fost confiscate)]. Adresă: Tripoli, Libia (din februarie 2014). Data nașterii: 2.2.1966. Locul nașterii: al Aziziyya, Libia. Cetățenie: libiană. Pașaport nr.: (a) pașaport libian nr. 203037, eliberat la Tripoli, Libia (b) pașaport libian nr. 347834, eliberat pe numele Ibrahim Ali Tantoush, expirat la 21 februarie 2014). Alte informații: (a) are legături cu Comitetul de susținere afgan (Afghan Support Committee – ASC), cu Societatea Renașterii Patrimoniului Islamic (Revival of Islamic Heritage Society – RIHS) și cu Grupul libian de luptă pentru islam (Libyan Islamic Fighting Group – LIFG); fotografia și amprentele sunt disponibile pentru a fi incluse în Nota specială INTERPOL-CSONU. Data desemnării menționată la articolul 2a alineatul (4) litera (b): 11.1.2002.”

                              (g)

                              Mențiunea „Zulkifli Abdul Hir [alias (a) Musa Abdul Hir, (b) Muslimin Abdulmotalib, (c) Salim Alombra, (d) Armand Escalante, (e) Normina Hashim, (f) Henri Lawi, (g) Hendri Lawi, (h) Norhana Mohamad, (i) Omar Salem, (j) Ahmad Shobirin, (k) Bin Abdul Hir Zulkifli, (l) Abdulhir Bin Hir, (m) Hassan, (n) Hogalu, (o) Hugalu, (p) Lagu, (q) Marwan]. Adresă: Seksyen 17, Shah Alam, Selangor, Malaysia. Data nașterii: (a) 5.1.1966, (b) 5.10.1966. Locul nașterii: Muar Johor, Malaysia. Cetățenia: malaysiană. Pașaport nr.: A 11263265. Număr național de identificare: 660105-01-5297. Alte informații: (a) numele mamei este Minah Binto Aogist Abd Aziz, (b) permis de conducere cu numărul D2161572, eliberat în California, SUA. Data desemnării menționată la articolul 2a alineatul (4) litera (b): 9.9.2003.” de la rubrica „Persoane fizice” se înlocuiește cu următoarea mențiune:
                              „Zulkifli Abdul Hir [alias (a) Musa Abdul Hir, (b) Muslimin Abdulmotalib, (c) Salim Alombra, (d) Armand Escalante, (e) Normina Hashim, (f) Henri Lawi, (g) Hendri Lawi, (h) Norhana Mohamad, (i) Omar Salem, (j) Ahmad Shobirin, (k) Bin Abdul Hir Zulkifli, (l) Abdulhir Bin Hir, (m) Hassan, (n) Hogalu, (o) Hugalu, (p) Lagu, (q) Marwan (este cunoscut îndeosebi sub acest nume)]. Adresă: (a) Seksyen 17, Shah Alam, Selangor, Malaysia (adresa precedentă), (b) Maguindanao, Filipine (din ianuarie 2015). Data nașterii: (a) 5.1.1966, (b) 5.10.1966. Locul nașterii: Muar Johor, Malaysia. Cetățenia: malaysiană. Pașaport nr.: (a) A 11263265, (b) Număr național de identificare: 660105-01-5297, (c) permis de conducere cu numărul D2161572, eliberat în California, SUA. Alte informații: (a) Court for the Northern District of California, SUA a emis un mandat de arestare pe numele său la 1 august 2007. (b) s-a confirmat că a decedat în Maguindanao, Philippines în ianuarie 2015. (c) numele mamei este Minah Binto Aogist Abd Aziz. Data desemnării menționată la articolul 2a alineatul (4) litera (b): 9.9.2003.”

                  2.

                  La rubrica „Persoane juridice, grupuri și entități” se modifică următoarele mențiuni:

                              (a)

                              Mențiunea „Societatea Renașterii Patrimoniului Islamic (Revival of Islamic Heritage Society) [alias (a) Jamiat Ihia Al-Turath Al-Islamiya, (b) Revival of Islamic Society Heritage on the African Continent, (c) Jamia Ihya Ul Turath, (d) RIHS]. Adresă: (a) Pakistan; (b) Afganistan. Alte informații: (a) sunt vizate numai birourile din Pakistan și Afganistan ale acestei entități; (b) organizație asociată cu Abu Bakr al-Jaziri și cu Comitetul de susținere afgan [Afghan Support Committee (ASC)]. Data desemnării menționată la articolul 2a alineatul (4) litera (b): 11.1.2002” de la rubrica „Persoane juridice, grupuri și entități” se înlocuiește cu următoarea mențiune:
                              „Societatea Renașterii Patrimoniului Islamic (Revival of Islamic Heritage Society) [alias (a) Revival of Islamic Society Heritage on the African Continent (b) Jamia Ihya ul Turath (c) RIHS (d) Jamiat Ihia Al-Turath Al-Islamiya (e) Al-Furqan Foundation Welfare Trust (f) Al-Furqan Welfare Foundation. Adresă: (a) Pakistan; (b) Afganistan. Alte informații: (a) sunt vizate numai birourile din Pakistan și Afganistan ale acestei entități; (b) organizație asociată cu Abu Bakr al-Jaziri și cu Comitetul de susținere afgan [Afghan Support Committee (ASC)]. Data desemnării menționată la articolul 2a alineatul (4) litera (b): 11.1.2002.”

                              (b)

                              Mențiunea „Fundația islamică Al-Haramain (Somalia). Adresă: Somalia. Alte informații: fondatorul și fostul lider al fundației este Aqeel Abdulaziz Aqeel al-Aqeel. Data desemnării menționată la articolul 2a alineatul (4) litera (b): 13.3.2002” de la rubrica „Persoane juridice, grupuri și entități” se înlocuiește cu următoarea mențiune:
                              „Fundația islamică Al-Haramain (Somalia). Adresă: Somalia. Data desemnării menționată la articolul 2a alineatul (4) litera (b): 13.3.2002.”

                              (c)

                              Mențiunea „Al-Qaida din Peninsula Arabică [alias (a) AQAP, (b) Al-Qaida of Jihad Organization din Peninsula Arabică, (c) Tanzim Qa'idat al-Jihad fi Jazirat al-Arab, (d) Organizația Al-Qaida din Peninsula Arabică, (e) Al-Qaida din Peninsula Arabică de Sud, (f) Ansar al-Shari'a, (g) AAS, (h) Al-Qaida din Yemen, (i) AQY]. Alte informații: Sediu: Yemen sau Arabia Saudită. Ansar al-Shari'a a fost înființată la începutul anului 2011 de către AQAP. Data desemnării menționată la articolul 2a alineatul (4) litera (b): 19.1.2010” de la rubrica „Persoane juridice, grupuri și entități” se înlocuiește cu următoarea mențiune:
                              „Al-Qaida din Peninsula Arabică [alias (a) AQAP, (b) Al-Qaida of Jihad Organization din Peninsula Arabică, (c) Tanzim Qa'idat al-Jihad fi Jazirat al-Arabm, (d) Organizația Al-Qaida din Peninsula Arabică, (e) Al-Qaida din Peninsula Arabică de Sud, (f) Ansar al-Shari'a, (g) AAS, (h) Al-Qaida din Yemen, (i) AQY)]. Alte informații: (a) Sediu: Yemen sau Arabia Saudită (2004-2006). (b) înființată în ianuarie 2009, când Al-Qaida din Yemen s-a combinat cu agenții operativi ai Al-Qaida din Arabia Saudită, (c) liderul AQAP este Nasir 'abd-al-Karim 'Abdullah Al-Wahishi, (d) Ansar al-Shari'a a fost înființată la începutul anului 2011 de către AQAP și a revendicat numeroase atacuri în Yemen atât la adresa autorităților, cât și a civililor. Data desemnării menționată la articolul 2a alineatul (4) litera (b): 19.1.2010.”

                              (d)

                              Mențiunea „Tehrik-e Taliban Pakistan (TTP) [alias (a) Tehrik-I-Taliban Pakistan, (b) Tehrik-e-Taliban, (c) Pakistani Taliban, (d) Tehreek-e-Taliban]. Alte informații: (a) Tehrik-e Taliban își are sediul în zonele tribale situate de-a lungul frontierei dintre Afghanistan și Pakistan; (b) creată în 2007, liderul său este Hakimullah Mehsud; Wali Ur Rehman este emir al TTP pentru Waziristanul de Sud. Data desemnării menționată la articolul 2a alineatul (4) litera (b): 29.7.2011” de la rubrica „Persoane juridice, grupuri și entități” se înlocuiește cu următoarea mențiune:
                              „Tehrik-e Taliban Pakistan (TTP) [alias (a) Tehrik-I-Taliban Pakistan, (b) Tehrik-e-Taliban, (c) Pakistani Taliban, (d) Tehreek-e-Taliban]. Alte informații: (a) Tehrik-e Taliban își are sediul în zonele tribale situate de-a lungul frontierei dintre Afganistan și Pakistan; (b) creată în 2007, liderul său este Maulana Fazlullah; Data desemnării menționată la articolul 2a alineatul (4) litera (b): 29.7.2011.”

                  3.

                  La rubrica „Persoane juridice, grupuri și entități” se adaugă următoarea mențiune:

                              (a)

                                 „Armata emigranților și susținătorilor [alias: (a) Batalionul emigranților și susținătorilor (b) organizația Armata emigranților și susținătorilor (c) Batalionul emigranților și Ansar (d) Jaysh al-Muhajirin wal-Ansar (JAMWA)]; Adresă: regiunea Jabal Turkuman, guvernoratul Lattakia, Republica Arabă Siriană; Alte informații: Înființată de luptători teroriști străini în 2013. Sediu: Republica Arabă Siriană. Afiliată la Statul Islamic în Irak și Levant, cunoscută sub numele Al-Qaida din Irak și Al-Nusrah Front for the People of the Levant; Data desemnării menționată la articolul 2a alineatul (4) litera (b): 6.8.2015.”


title: Regulamentul de punere în aplicare (UE) 2016/312 al Comisiei din 4 martie 2016 de rectificare a Regulamentului (UE) nr. 37/2010 în ceea ce privește substanța „tilvalosin” (Text cu relevanță pentru SEE)

text:
               5.3.2016

               RO

               Jurnalul Oficial al Uniunii Europene

               L 60/3

         REGULAMENTUL DE PUNERE ÎN APLICARE (UE) 2016/312 AL COMISIEI
   din 4 martie 2016
   de rectificare a Regulamentului (UE) nr. 37/2010 în ceea ce privește substanța „tilvalosin”
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 470/2009 al Parlamentului European și al Consiliului din 6 mai 2009 de stabilire a procedurilor comunitare în vederea stabilirii limitelor de reziduuri ale substanțelor farmacologic active din alimentele de origine animală, de abrogare a Regulamentului (CEE) nr. 2377/90 al Consiliului și de modificare a Directivei 2001/82/CE a Parlamentului European și a Consiliului și a Regulamentului (CE) nr. 726/2004 al Parlamentului European și al Consiliului (1), în special articolul 14 coroborat cu articolul 17,
   având în vedere avizul Agenției Europene pentru Medicamente formulat de Comitetul pentru medicamente de uz veterinar,
   întrucât:

               (1)

               Comisia a fost informată cu privire la faptul că, în anexa la Regulamentul (UE) nr. 37/2010 al Comisiei (2), astfel cum a fost modificat de Regulamentul de punere în aplicare (UE) 2015/1492 al Comisiei (3) în ceea ce privește substanța „tilvalosin”, reziduul marker „tilvalosin” a fost indicat în mod greșit drept reziduu marker pentru porcine.

               (2)

               Anexa la Regulamentul (UE) nr. 37/2010 ar trebui rectificată, pentru a reflecta faptul că reziduul marker pentru porcine și pentru pielea și țesutul adipos și ficatul păsărilor de curte este „Sumă de tilvalosin și 3-O-acetiltilozină” și că reziduul marker „tilvalosin” se aplică numai ouălor păsărilor de curte.

               (3)

               Regulamentul menționat ar trebui să se aplice retroactiv de la data punerii în aplicare a Regulamentului de punere în aplicare (UE) 2015/1492, întrucât reziduul marker pentru porcine a fost indicat în mod greșit și ar trebui, prin urmare, corectat. Prin urmare, prezentul regulament ar trebui să intre în vigoare în regim de urgență.

               (4)

               Măsurile prevăzute în prezentul regulament sunt conforme cu avizul Comitetului permanent pentru medicamentele de uz veterinar,

         ADOPTĂ PREZENTUL REGULAMENT:
   Articolul 1
   În tabelul 1 din anexa la Regulamentul (UE) nr. 37/2010, rubrica corespunzătoare substanței „tilvalosin” se înlocuiește cu următorul text:

                  „Tilvalosin

                  Sumă de tilvalosin și 3-O-acetiltilozină

                  Porcine

                  50 μg/kg

                  Mușchi

                  NICIO MENȚIUNE

                  Agenți antiinfecțioși/Antibiotice”

                  50 μg/kg

                  Piele și țesut adipos

                  50 μg/kg

                  Ficat

                  50 μg/kg

                  Rinichi

                  Păsări de curte

                  50 μg/kg

                  Piele și țesut adipos

                  50 μg/kg

                  Ficat

                  Tilvalosin

                  Păsări de curte

                  200 μg/kg

                  Ouă

   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   Se aplică de la 3 noiembrie 2015.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 martie 2016.

            Pentru Comisie

            Președintele

         Jean-Claude JUNCKER

      (1)  JO L 152, 16.6.2009, p. 11.

      (2)  Regulamentul (UE) nr. 37/2010 al Comisiei din 22 decembrie 2009 privind substanțele active din punct de vedere farmacologic și clasificarea lor în funcție de limitele reziduale maxime din produsele alimentare de origine animală (JO L 15, 20.1.2010, p. 1).

      (3)  Regulamentul de punere în aplicare (UE) 2015/1492 al Comisiei din 3 septembrie 2015 de modificare a Regulamentului (UE) nr. 37/2010 în ceea ce privește substanța „tilvalosin” (JO L 231, 4.9.2015, p. 10).


title: Regulamentul de punere în aplicare (UE) 2017/308 al Comisiei din 21 februarie 2017 de stabilire a valorilor forfetare de import pentru fixarea prețului de intrare pentru anumite fructe și legume

text:
               22.2.2017

               RO

               Jurnalul Oficial al Uniunii Europene

               L 44/6

         REGULAMENTUL DE PUNERE ÎN APLICARE (UE) 2017/308 AL COMISIEI
   din 21 februarie 2017
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 februarie 2017.

            Pentru Comisie,

            pentru președinte

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  IL

                  75,4

                  MA

                  114,7

                  TN

                  194,0

                  TR

                  102,8

                  ZZ

                  121,7

                  0707 00 05

                  MA

                  79,2

                  TR

                  181,8

                  ZZ

                  130,5

                  0709 91 00

                  EG

                  113,1

                  ZZ

                  113,1

                  0709 93 10

                  MA

                  53,7

                  TR

                  176,0

                  ZZ

                  114,9

                  0805 10 22 , 0805 10 24 , 0805 10 28

                  EG

                  45,1

                  IL

                  75,0

                  MA

                  44,6

                  TN

                  50,4

                  TR

                  68,8

                  ZA

                  196,8

                  ZZ

                  80,1

                  0805 21 10 , 0805 21 90 , 0805 29 00

                  EG

                  88,5

                  IL

                  124,0

                  JM

                  101,3

                  MA

                  92,8

                  TR

                  82,8

                  ZZ

                  97,9

                  0805 22 00

                  IL

                  112,1

                  MA

                  101,0

                  ZZ

                  106,6

                  0805 50 10

                  EG

                  82,4

                  TR

                  76,5

                  ZZ

                  79,5

                  0808 10 80

                  CN

                  128,2

                  US

                  115,7

                  ZZ

                  122,0

                  0808 30 90

                  CL

                  156,1

                  CN

                  95,4

                  ZA

                  126,8

                  ZZ

                  126,1

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) 2016/1773 al Comisiei din 5 octombrie 2016 de stabilire a coeficientului de alocare care urmează să fie aplicat cererilor de licențe de export pentru brânzeturile destinate exportului către Statele Unite ale Americii în 2017 în cadrul contingentelor menționate în Regulamentul (CE) nr. 1187/2009

text:
               6.10.2016

               RO

               Jurnalul Oficial al Uniunii Europene

               L 271/4

         REGULAMENTUL DE PUNERE ÎN APLICARE (UE) 2016/1773 AL COMISIEI
   din 5 octombrie 2016
   de stabilire a coeficientului de alocare care urmează să fie aplicat cererilor de licențe de export pentru brânzeturile destinate exportului către Statele Unite ale Americii în 2017 în cadrul contingentelor menționate în Regulamentul (CE) nr. 1187/2009
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 188,
   întrucât:

               (1)

               Capitolul III secțiunea 2 din Regulamentul (CE) nr. 1187/2009 al Comisiei (2) stabilește procedura de atribuire a licențelor de export pentru brânzeturile destinate exportului către Statele Unite ale Americii în cadrul contingentelor menționate la articolul 21 din regulamentul respectiv.

               (2)

               Cantitățile care fac obiectul cererilor de licențe de export sunt, pentru anumite grupe de produse și contingente, mai mari decât cantitățile disponibile pentru anul contingentar 2017. Prin urmare, ar trebui să se stabilească în ce măsură pot fi eliberate licențele de export, fixând coeficienții de alocare care urmează a fi aplicați cantităților solicitate, în conformitate cu articolul 23 alineatul (1) din Regulamentul (CE) nr. 1187/2009.

               (3)

               Cantitățile care fac obiectul cererilor de licențe de export sunt, pentru anumite grupe de produse și contingente, mai mici decât cantitățile disponibile pentru anul contingentar 2017. Prin urmare, cantitățile rămase ar trebui să se repartizeze între solicitanți proporțional cu cantitățile solicitate, aplicând un coeficient de alocare, în conformitate cu articolul 23 alineatul (4) din Regulamentul (CE) nr. 1187/2009.

               (4)

               Ținând seama de termenul stabilit la articolul 23 alineatul (1) din Regulamentul (CE) nr. 1187/2009 pentru fixarea coeficienților de alocare, ar trebui ca prezentul regulament să intre în vigoare în ziua următoare datei publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Cantităților care fac obiectul cererilor de licențe de export depuse în temeiul Regulamentului (CE) nr. 1187/2009 pentru grupele de produse și contingentele identificate prin „16-Tokyo și 16-, 17-, 18-, 20-, 21-Uruguay” în coloana 3 din anexa la prezentul regulament li se aplică coeficienții de alocare care figurează în coloana 5 din anexa respectivă.
   Articolul 2
   Cererile de licențe de export depuse în temeiul Regulamentului (CE) nr. 1187/2009 pentru grupele de produse și contingentele identificate prin „22-, 25-Tokyo și 22-, 25-Uruguay” în coloana 3 din anexa la prezentul regulament sunt acceptate pentru cantitățile solicitate.
   Se pot elibera licențe de export pentru cantități suplimentare repartizate între solicitanți prin aplicarea coeficienților de alocare indicați în coloana 6 din anexa menționată, după acceptarea de către operator în termen de o săptămână de la data publicării prezentului regulament și sub rezerva constituirii garanției necesare.
   Articolul 3
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 octombrie 2016.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  Regulamentul (CE) nr. 1187/2009 al Comisiei din 27 noiembrie 2009 de stabilire a normelor speciale de aplicare a Regulamentului (CE) nr. 1234/2007 al Consiliului în ceea ce privește licențele de export și restituirile la export în sectorul laptelui și produselor lactate (JO L 318, 4.12.2009, p. 1).

      ANEXĂ

                  Identificarea grupei conform notelor suplimentare care figurează în capitolul 4 din Nomenclatura tarifară armonizată a Statelor Unite ale Americii

                  Identificarea grupei și a contingentului

                  Cantități disponibile pentru 2017
                  (în kg)

                  Coeficient de alocare prevăzut la articolul 1

                  Coeficient de alocare prevăzut la articolul 2

                  Numărul notei

                  Grupa

                  (1)

                  (2)

                  (3)

                  (4)

                  (5)

                  (6)

                  16

                  Not specifically provided for (NSPF)

                  16-Tokyo

                  908 877

                  0,1321233

                  16-Uruguay

                  3 446 000

                  0,0828365

                  17

                  Blue Mould

                  17-Uruguay

                  350 000

                  0,0752688

                  18

                  Cheddar

                  18-Uruguay

                  1 050 000

                  0,1252684

                  20

                  Edam/Gouda

                  20-Uruguay

                  1 100 000

                  0,1030155

                  21

                  Italian type

                  21-Uruguay

                  2 025 000

                  0,0692071

                  22

                  Swiss or Emmentaler cheese other than with eye formation

                  22-Tokyo

                  393 006

                  15,1156153

                  22-Uruguay

                  380 000

                  4,4705882

                  25

                  Swiss or Emmentaler cheese with eye formation

                  25-Tokyo

                  4 003 172

                  1,0264543

                  25-Uruguay

                  2 420 000

                  1,6982456